مرکزی سویل لویدیځ زون اړوند دخوست ولایت دسرې میاشتې نماینده ګۍ! دهېواد ابادی او سمسورتیا زموږ د ټولو هیله ده راځی چې په دغه سمسورتیا او ابادی کې ټول ونډه واخلو. نن ورځ سه شنبه1445 ه ق کال دشعبان پر ۱۶ نیټه د خوست ولایت دسرې میاشتې نماینده ګې رئیس نورالحق یوسفی په هدایت په خوست ولایت کې نوی پسرلنی ۸۰ بیلابیل میوه دارو نیالګیو کینولو اشر تر سره شو. د یادونې وړ ده چې یاد نیالګې د خوست ولایت د سرې میاشتې په انګړ کې چې تقریبآ مساحت یې یو نیم جریب ځمکه کیږی په مسلکی ډول نقشه اوډیزاین شوه. د خاوری او اب هوا سره برابر نیالکې کینول شول یاد اشر چې د نماینده ګۍ رئیس او اداری کارمندانو له خوا یې چاری په رضاکارنه ډول پر مخ وړل کیدی نن ورځ اته ډوله میوه لرونکې نیالګې چی ټول ټال (80) نیالګې کیږی کینول شول. د کارمندانو یاد ګام د خوست ولایت دسرې میاشتې رئیس نورالحق" یوسفی" وستایه او زیاته یې کړه چې د هیواد ښیرازۍ په برخه کې باید ټول په ګډه برخه واخلو تر څو یو سمسور چاپیریال ولرو.